**Linus Johansson** (s. 30. marraskuuta 1992 Ljungby, Ruotsi) on ruotsalainen jääkiekkoilija, joka pelaa Ruotsin pääsarja SHL-seura Färjestad BK:ssa. Hän on pelipaikaltaan keskushyökkääjä. Johanssonin aiemman seuran, SHL-joukkue Djurgårdens IF:n toimitusjohtaja Joakim Erikssonin mukaan hän on taitava kahden suunnan sentteri, jolla on hyvä koko ja taito mennä vastustajan maalille.

Ura
---

### Seuraura

Johansson on IF Troja-Ljungbyn kasvatti. Hän oli kaudella 2008–2009 15 osumallaan seuran J18-junioreiden paras maalintekijä. Kaudella 2010–2011 Johansson toimi Troja-Ljungbyn J20-junioreiden varakapteenina. Hän oli joukkueen paras pistemies ja syöttäjä tehoilla 10+18=28. Johansson debytoi samalla kaudella myös Troja-Ljungbyn miesten joukkueessa pelattuaan kaksi ottelua Ruotsin toiseksi korkeimmalla sarjatasolla HockeyAllsvenskanissa. Kaudeksi 2011–2012 hän siirtyi Yhdysvaltoihin NAHL-junioriliigan Topeka RoadRunnersiin. Tammikuussa 2012 Johansson vaihtoi samassa liigassa pelaavaan Minot Muskiesiin, mutta hän ei pelannut siellä otteluakaan ja palasi noin viikkoa myöhemmin kotimaahansa Troja-Ljungbyn J20-junioreihin.

Kaudeksi 2012–2013 Johansson siirtyi Ruotsin kolmanneksi korkeimmalle sarjatasolle maan I-divisioonan Nittorps IK:hon, jonka sisäisen tehotilaston hän voitti lukemalla +9. Johansson vaihtoi kuitenkin kesken kauden, tammikuussa 2013 samassa sarjassa pelaavan Olofström IK:n riveihin kevääseen 2014 asti ulottuvalla sopimuksella. Kaudella 2013–2014 hän nousi joukkueen kapteeniksi. Johansson oli tehoilla 18+40=58 Olofströmin paras syöttäjä ja toiseksi paras pistemies Felix Maegaard Scheelin jälkeen. Hän pelasi kauden aikana myös viisi ottelua lainalla sarjatasoa ylempänä Allsvenskan-joukkue IK Oskarshamnissa.

Johansson siirtyi kaudeksi 2014–2015 vuoden mittaisella sopimuksella Norjan GET-ligaenin Storhamar Dragonsiin. Hänen ensimmäinen miesten pääsarjakautensa toi 31 runkosarjaottelussa tehot 12+30=42 ja 16 playoff-ottelussa tehot 6+12=18. Johansson voitti kauden päätteeksi hopeaa. Kaudeksi 2015–2016 hän palasi kotimaahansa ja siirtyi Allsvenskan-joukkue Mora IK:hon. Johansson oli joukkueen neljänneksi paras pistemies tehoilla 11+17=28 ja hän voitti Moran sisäisen tehotilaston lukemalla +12. Johanssonilla oli myös koko Allsvenskanin paras aloitusprosentti (62,1%).

Kaudeksi 2016–2017 Johansson siirtyi kaksivuotisella sopimuksella SHL-joukkue Djurgårdens IF:ään. Hän teki SHL-debyyttinsä runkosarjan avauskierroksella 22. syyskuuta 2016 vieraissa Leksands IF:ää vastaan. Johansson sai ottelussa jääaikaa 13.55 minuuttia. Hän teki myös SHL-uransa avausmaalin ja Johansson keräsi yhden kahden minuutin jäähyn. Hänen ensimmäinen kautensa liigassa toi 46 runkosarjaottelussa tehot 9+6=15 ja kolmessa playoff-ottelussa tehot 1+1=2. Kaudella 2016–2017 Johansson oli joukkueensa neljänneksi paras pistemies tehoilla 9+17=26. Kaudeksi 2018–2019 hän siirtyi kaksivuotisella sopimuksella Färjestad BK:hon. Johansson nimettiin joukkueen varakapteeniksi. Kaudella 2019–2020 hän teki SHL:n yhden kauden piste-ennätyksensä tehoilla 9+19=28. Johansson voitti myös Mestarien liigan jäähypörssin 44 minuutillaan.

Johansson siirtyi kaudeksi 2020–2021 kaksivuotisella sopimuksella KHL-joukkue HK Sotšiin. Hän teki kahdeksassa ottelussa tehot 1+1=2, kunnes marraskuussa 2020 Johanssonin sopimus purettiin. Joulukuussa hän siirtyi loppukauden kattavalla sopimuksella jatkamaan KHL-uraansa Neftehimik Nižnekamskiin.

### Maajoukkueura

Johansson on pelannut Ruotsin A-maajoukkueessa 15 ottelua tehopistein 2+2=4. Hän teki A-maajoukkuedebyyttinsä Karjala-turnauksen 8. marraskuuta 2019 Prahan Tipsport Arenalla pelatussa avausottelussa Tšekkiä vastaan. Johansson merkittiin Ruotsin nelossentteriksi laidoilleen toiset debytantit Emil Larsson ja Linus Fröberg. Hän avasi maalitilinsä A-maajoukkueessa heti kahdella osumalla Beijer Hockey Gamesissa 9. helmikuuta 2020 Göteborgissa Suomea vastaan.

Muuta
-----

Johanssonin isoveli Joel ja pikkuveli Tom ovat pelanneet myös jääkiekkoa. Tom pelaa puolustajana IF Troja-Ljungbyn Hockeyettan-joukkueessa ja hän on pelannut aiemmin myös yhden SHL-ottelun Karlskrona HK:ssa kaudella 2017–2018. Joel pelasi omalla urallaan puolustajana Tanskan ja Norjan pääsarjatasoilla sekä Ruotsin ja Saksan alemmissa sarjoissa.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2008–2009 | IF Troja-Ljungby | SuperElit | 1 | 0 | 0 | 0 | 0 | – | – | – | – | – |
| 2009–2010 | IF Troja-Ljungby | SuperElit | 34 | 1 | 7 | 8 | 26 | – | – | – | – | – |
| 2010–2011 | IF Troja-Ljungby | SuperElit | 31 | 10 | 18 | 28 | 38 | – | – | – | – | – |
|  | IF Troja-Ljungby | Allsvenskan | 2 | 0 | 0 | 0 | 0 | – | – | – | – | – |
| 2011–2012 | Topeka RoadRunners | NAHL | 25 | 3 | 11 | 14 | 26 | – | – | – | – | – |
|  | IF Troja-Ljungby | J20 Elit | 6 | 5 | 3 | 8 | 43 | – | – | – | – | – |
| 2012–2013 | Nittorps IK | Ruotsi I | 21 | 9 | 12 | 21 | 38 | – | – | – | – | – |
|  | Olofströms IK | Ruotsi I | 11 | 6 | 8 | 14 | 6 | – | – | – | – | – |
| 2013–2014 | Olofströms IK | Ruotsi I | 38 | 18 | 40 | 58 | 36 | – | – | – | – | – |
|  | IK Oskarshamn | Allsvenskan | 5 | 0 | 1 | 1 | 27 | – | – | – | – | – |
| 2014–2015 | Storhamar Dragons | Norja | 31 | 12 | 30 | 42 | 81 | 16 | 6 | 12 | 18 | 14 |
| 2015–2016 | Mora IK | Allsvenskan | 35 | 11 | 17 | 28 | 73 | – | – | – | – | – |
| 2016–2017 | Djurgårdens IF | SHL | 46 | 9 | 6 | 15 | 18 | 3 | 1 | 1 | 2 | 4 |
| 2017–2018 | Djurgårdens IF | SHL | 44 | 9 | 17 | 26 | 36 | 11 | 2 | 6 | 8 | 10 |
| 2018–2019 | Färjestad BK | SHL | 51 | 10 | 15 | 25 | 67 | 13 | 2 | 4 | 6 | 14 |
| 2019–2020 | Färjestad BK | SHL | 49 | 9 | 19 | 28 | 50 | – | – | – | – | – |
| 2020–2021 | HK Sotši | KHL | 8 | 1 | 1 | 2 | 6 | – | – | – | – | – |
|  | Neftehimik Nižnekamsk | KHL | 19 | 3 | 4 | 7 | 10 | – | – | – | – | – |
| 2021–2022 | Färjestad BK | SHL | 43 | 13 | 13 | 26 | 30 | 19 | 5 | 6 | 11 | 35 |
| 2022–2023 | Färjestad BK | SHL | 37 | 4 | 19 | 23 | 44 | 7 | 1 | 4 | 5 | 2 |
| 6 kautta | yhteensä | SHL | 270 | 54 | 89 | 143 | 245 | 53 | 11 | 21 | 32 | 65 |
| 1 kausi | yhteensä | Norja | 31 | 12 | 30 | 42 | 81 | 16 | 6 | 12 | 18 | 14 |
| 1 kausi | yhteensä | KHL | 27 | 4 | 5 | 9 | 16 | – | – | – | – | – |

Lähteet
-------

* Linus Johansson The Internet Hockey Databasessa (englanniksi)
* Linus Johansson Eurohockey-sivustolla (englanniksi)
* Linus Johansson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Linus Johansson *Elite Prospects*. Everysport Media Group AB.  (englanniksi)
2. ↑  Elite Prospects - IF Troja-Ljungby J18 *eliteprospects.com*. Everysport Media Group. Viitattu 7.12.2020. (englanniksi)
3. ↑  Elite Prospects - IF Troja-Ljungby J20 *eliteprospects.com*. Everysport Media Group. Viitattu 7.12.2020. (englanniksi)
4. ↑  Minot Minotauros - North American Hockey League - team transactions *pointstreak.com*.  10.1.2012. Pointstreak Sports Technologies Inc. Viitattu 14.2.2019. (englanniksi)
5. ↑  Elite Prospects - Nittorps IK *eliteprospects.com*. Everysport Media Group. Viitattu 7.12.2020. (englanniksi)
6. ↑  Olofströms IK bygger vidare inför 2013/2014 *oik.se*.  8.1.2014. Olofströms IK.  Arkistoitu 14.2.2019. Viitattu 14.2.2019. (ruotsiksi)
7. ↑  Elite Prospects - Olofströms IK *eliteprospects.com*. Everysport Media Group. Viitattu 7.12.2020. (englanniksi)
8. ↑  Hovelstuen Blystad, Arve: Svensk senter klar for Dragons *h-a.no*.  23.5.2014. Hamar Media AS.  Arkistoitu 15.2.2019. Viitattu 14.2.2019. (norjaksi)
9. ↑  Elite Prospects - Mora IK *eliteprospects.com*. Everysport Media Group. Viitattu 7.12.2020. (englanniksi)
10. ↑  Djurgården värvar 23-årig center *difhockey.se*.  5.4.2016. Djurgården Hockey AB. Viitattu 14.2.2019. (ruotsiksi)
11. ↑  Linus Johansson *SHL.se*. SHL AB. Viitattu 7.12.2020. (ruotsiksi)
12. ↑  Elite Prospects - Djurgårdens IF *eliteprospects.com*. Everysport Media Group. Viitattu 7.12.2020. (englanniksi)
13. ↑  Eriksson, Stefan: Linus Johansson officiellt klar för Färjestad BK *farjestadbk.se*.  24.4.2018. Färjestads Bollklubb Fastighets AB. Viitattu 14.2.2019. (ruotsiksi)
14. ↑  Voitti pistepörssin Ruotsissa, siirtyy nyt KHL-jäille *Sportti.com*.  1.5.2020. Sport Content Oy. Viitattu 7.12.2020.
15. ↑  Линус Юханссон и Маркус Нильссон покидают «Сочи» *hcsochi.ru*.  24.11.2020. ХК «Сочи».  Arkistoitu 20.1.2021. Viitattu 7.12.2020. (venäjäksi)
16. ↑  «НЕФТЕХИМИК» ПОДПИСАЛ КОНТРАКТ С ЮХАНССОНОМ *hcnh.ru*.  7.12.2020. ХК «Нефтехимик». Viitattu 7.12.2020. (venäjäksi)
17. ↑  CZE - SWE (Line Up) *stats.swehockey.se*.  8.11.2018. Svenska Ishockeyförbundet. Viitattu 14.2.2019. (englanniksi)
18. ↑  SWE - FIN (5-1) *stats.swehockey.se*.  9.2.2020. Svenska Ishockeyförbundet. Viitattu 7.12.2020. (englanniksi)
19. ↑  Tom Johansson *Elite Prospects*. Everysport Media Group AB.  (englanniksi)
20. ↑  Joel Johansson *Elite Prospects*. Everysport Media Group AB.  (englanniksi)